Odense Adresse-Contoirs Efterretninger, 1836-01-03
Jnden Aarets Slutning har det liberale Partie gjort betydelig Fremgang, men ikke uden alvorlig Kamp. Ved en Opstand i Madrid dræbtes General Canterae; ved en følgende svævede Premierministeren, Martine; de la Rosas, en ædel Mand, men maaskee heldigere Digter end Statsmand, i stor Livsfare. Han søgte da Spaniens Frelse i fremmed Bistand; men den directe Hjælp afsloges, og kun indirecte ydedes den siden ved leiede Skarer: Britter, under General Evans, og den franske Fremmedlegion. Jmidlertid var Statens Roer gaaet over i Grev Torenos Haand; men hans upopulaire Forholdsregler fremkaldte en heftig Bevægelse næsten over det hele Land, og en høist mærkelig Forandring viste sig nu i de forhen saa bigotte Spaniers Tænkemaade. Dolkene slebes imod Munkenes Bryst, og Brandfaklen lyste gjennem Klostrenes Hvelvinger. Toreno troede, med Magt at kunne tvinge den Aand, der rørte sig saa mægtigt: Madrid erklæredes i Beleiringstilstand, Censuren skjærpedes, de vigtigste Deputerede af den liberale Opposition bleve fængslede eller maatte flygte; men disse Dæmninger vare for svage til at holde Strømmen tilbage; Statsraadspræsidenten erkjendte sin Svaghed og maatte aftræde. Regentinden saae sig da nødsaget til at tye til en Mand, der havde rakt Dom Pedro en hjælpsom Haand til Portugals Frelse, Hr. Mendizabal. Et nyt mærkeligt des Tidens Tegn, den allerchristeligste Throne opretholdes ved en døbt Jøde, der, opsvingende sig fra en ringe Stilling, synes at være sin store Opgave voxen, og at skulle fortjene sit betrængte Fædrelands Velsignelse. Med Energie har han vidst at forene de stridende Gemytter til fælleds Bestræbelse imod den forenede Fiende. Carlisterne; Cortes ere indkaldte, for paa lovlig Vei at fremme Frihedens Sag; den henrettede Frihedshelts Riegos Navn har erholdt Æresopreisning, og Spaniens liberaleste Mænd, som Mina, Galiano, Arguelles, sturiz o. m. Fl. virke kraftigt i Forening med den nye Statsraadspræsident. Et tredie mærkeligt Tidens Tegn ved dette Land i det henvundne Aar: at Liberalismens Venner med Forhaabning fæste Blikket netop paa Spanien. - Jmod Don Carlos opbydes en betydelig Hær, understøttet, foruden af hine Skarer, tillige af et portugisisk Hjælpecorps. Udsigterne ere derfor ved Aarets Udgang kun slette for Prætendenten, der har mistet en af sine vigtigste Støtter i selve Landet ved den tappre og talentfulde General Jumalacarreguis Død. Kun liden Erstatning for denne har han fundet ved at udnævne den hellige Jomfru til Generalissima over Hæren, og ved at erholde Jnfanten Don Sebastian til sin Leir. Frihedens aarlige Festdage i Frankerig forvandledes iaar pludseligen til en Sørgefest, dobbelt sørgelig for hver ægte Frihedens Ven. De Franskes Konge drog med sine Sønner, omgiven af Rigets Store, til Jubelfesten, gjennem Rækker af trofaste Nationalgarder, omringede af glade Klynger af Mænd og Qvinder, Oldinger og Børn. Jublen forstummede: Uhyret Fieschi havde fra sit lumske Baghold udsendt Mordkugler imod sin Konges Hjerte. Men Kongernes Konge dækkede det med sin almægtige Haand. Ei undgik Morderen den vaagende Retfærdigheds Arm, og han venter nu Straffen for sin Udaad, iblandt hvis Offre var den hædrede Kriger=Olding, Marschall Mortier, hvis Bryst, der saa ofte havde trodset Fiendens Kugler, skulde gjennembores af en Landsmand. - At denne Niddingsfærd ei maa tilskrives noget Partie, som saadant, bør man antage, indtil det Modsatte bevises. Jmidlertid benyttede Ministeriet, i hvis Spidse Hertugen af Broglie, atter var indtraadt, den Stemning, Mordforsøget havde fremkaldt, til ved Kamrene at sanctionere betydelige Jndskrænkninger for Friheden med Hensyn til Domstolene, især ved Jurien, og til Pressens Afbenyttelse. Ogsaa søgte man forgiæves hos Regjeringen at udvirke en Amnestie for de politiske Fanger fra Aprilkampene 1834 i Paris, Lyon o. fl. Steder. Tvertimod vistes den, som det synes, utidige Strenghed imod disse, at de ikke selv maatte, under dette saakaldte Procesuhyre, vælge deres Forsvarere, og Pairskammeret, der dog, trods dets enkelte Udværter, indeslutter saa mangfoldige af Frankerigs meest fortjente og berømte Mænd, udsattes derved for en haanende og Rettens Værdighed krænkende Behandling af de nu uden Forsvarere optrædende Fanger, som visseligen burde og kunde have været undgaaet, og som tillige havde en ny Proces til Følge imod de frivillige Forsvarere, hvoriblandt endog af Rigets Deputerede. Slige Forholdsregler bidroge ikke til at gjøre Regjeringen populair, og det var derfor ikke at undres over, at en Deel af de politiske Fangers Undvigelse vakte temmelig almindelig Glæde. - Hvad Frankrigs udvortes Forhold angaaer, da synes Regjeringen især at holde fast ved den gode Forstaaelse med England. Det meest spændte Forhold finder Sted med de forenede nordamerikanske Stater. Begge Staters Gesandter ere hjemkaldte. Af Præsident Jacksons snart forventede Budskab til Kongressen vil det sandsynligviis være afhængigt, om Freden imellem disse tvende Magter vil kunne bevares. Det vil der vise sig, om Præsidenten er tilbøielig til at give den Opreisning for de i det forrige Budskab brugte fiendtlige Yttringer, hvilken Frankrig har gjort til Betingelse for Udbetalingen af Gjelden til Nordamerika. Jmidlertid har Regjeringen sat Sømagten paa en kraftig Fod, for at være forberedte paa ethvert Tilfælde Hvorvidt disse Rustninger maatte være fremkaldte ved andre Hensyn, derover hviler et Slør, som endnu ikke kan løftes, om end den Jnteresse, Regjeringen i den sidste Tid synes at vise Polens Sag, og den Maade, hvorpaa "Journal des Debats foreholder den russiske Keiser, Wiener=Kongresactens Bydende tillade nogle Gisninger. -